 Wasiirkii hore ee Gaashandhiga mar uu ka hadlaayey nabadgalyada ayaa yidhi Anaga nabada nalaga laalushii maayo, dalka inta uu qof jecel yahay in la mid ah ayaanu jecel nahay, nabadgalyadu inay qiimo badan tahay baanu ognahay, haddii la yidhaahdo qoladii wasiiradda ka tagay baa gooni u shiraya,la calaw ayey noqonaysaa, la noola yidhin, Shirkiina kamaamu baaqan, anagu ma qabo inay Wasiiraddayadii aanu meel wada jirno ama aanu wada joogno, nin walba meeshii uu ka yimid iyo deegaankii uu ka socday, waa uu ku noqday, waxayna u badan yihiin Caasimadda Somaliland, oo ay joogaan intoodii badnayd, wax la sharaysto oo la yidhaahdo cid baa dhibaato inoogu maqan maaha, waa dadkii Xisbiga wax ka dhisayey, waa dadkii Dawladda wax ka dhisaayey, wax dhibaato ah oo dhinacayaga ka timaada, oo madax xanuun keenaya, meesha ma taalo, shaki badan baa meeshii soo galay, qofka weyna inuu wax badan iska dhawro ayaa loo baahan yahay, warbaahintuna maaha inay xaqiiqada ka tagto, mana haboona inay faafiso warar aan sal iyo raad toona lahayn, Wasiiradayadii hore markii hore isku beel maanu wada ahayn, xaafadna kamaanu wada iman, ee deeganada kala duwan ee Somaliland ayaanu ka nimid, khayr iyo wanaag ayaanu dadkayga u sadaalinaynaa, dhibaatana nalagama filan karo, cidda tirikoobka khaldan sameeysayna waxaan leeyahay Wasiiradaydii hore inta ugu badani Caasimadda ayey joogaan hadda, taysaro aanu sidano oo nalagu magacaabayna ma jirto, ee shacabka ayaanu ka mid nahay, Xisbigiina waanu ku jirnaa, Guddidii Fulinta ee Xisbigana waanu ku jirnaa, intayada badani, waxaana leeyahay ma jibaysnin mana cadhaysnin, Dawladdana shalay waanu ku jirnay, oo wixii aanu qaban karaynay, waanu qabanay, haddana fataxada ayaa hoosta laga akhriyayaa, inuu ALLE ta wanaagsan ina waafajiyo, iyo ilaalinta nabada ayaanu dadka kala mid nahay. 